section_heading: Igrivost
paragraph_text: Broken Sword: The Sleeping Dragon razlikuje se od prethodnih dijelova u serijalu Broken Sword jer se služi sučeljem za izravno upravljanje likovima. Igraču je u donjem desnom kutu ekrana ponuđen izbor radnji; ondje se nalaze četiri kruga, u svakom trenutku dostupna mu je najmanje jedna radnja, a katkad istovremeno na raspolaganju ima njih četiri. Igrač izabire željenu radnju služeći se odgovarajućim gumbom.